|  |
| --- |
| Til alle erhvervsskoler |

Indberetning af Team Danmark elever i 2019

Det 3-årige forsøg med muligheder for særlige dispensationer for eud-elever, der dyrker elitesport med sportslig godkendelse fra Team Danmark, udløber den 31. december 2019.

For at Styrelsen for Undervisning og Kvalitet (STUK) kan orientere ministeren om anvendelse af forsøgsordningen og dermed ordningens relevans, er det vigtigt, at skoler, der bruger eller har brugt dispensationer omfattet af forsøget i 2019, indberetter dette, som beskrevet i vejledningen om forsøget, der findes her:

<https://www.uvm.dk/erhvervsuddannelser/uddannelser/eud/andre-veje-til-en-erhvervsuddannelse/erhvervsuddannelse-for-elitesportsudoevere>

Af vejledningen fremgår følgende om registrering:

”Til brug for tilsyn med forsøgsordningen, skal institutionen manuelt maile nedenstående data for de elever, som er omfattet af forsøget, til STUK:

* Elevens navn;
* de seks første cifre i cpr-nummer;
* start og slutdato;
* højest opnåede skole/uddannelse inden start;
* eventuelt GF1 med hovedområde;
* GF2 og valg af uddannelse."

Team Danmark informerer STUK om, hvilke elever, som har opnået sportslig godkendelse, samt hvornår og på hvilken institution, den enkelte elev forventes at starte sin erhvervsuddannelse.

**Skoler, der har anvendt eller som anvender hele eller dele af forsøgsbestemmelserne i igangværende uddannelsesforløb, bedes indberette eleverne efter ovenstående procedure.**

**Ligeledes skal STUK anmode om, at skoler, hvor der enten er indgået aftale om fremtidig anvendelse af forsøget, eller hvor der påbegynder elever i den kommende skolestart pga. muligheden for anvendelse af forsøget, informerer STUK herom.**

OBS! Bemærk venligst, at kun uddannelsesaftaler, der indgås før den 31. december 2019 kan oprettes med forsøgsvilkår.

Indberetningen bedes sendt til **stuk.cef@stukuvm.dk** med emnet ”Team Danmark - eud” **senest mandag den 13. december 2019.**

Med venlig hilsen

Silvia Fernandez

Fuldmægtig

Direkte tlf. +45 33 92 53 31

silvia.fernandez@stukuvm.dk